מבצר רומנוויל

מבצר רומנוויל נבנה בצרפת בשנות ה-30 של המאה ה-19 ושימש כמחנה ריכוז נאצי במלחמת העולם השנייה. במלחמת העולם השנייה מבצר רומנוויל היה בית כלא ומחנה מעבר נאצי, שנמצא בפאתי פריז. המבצר נכבש ב-1940 על ידי הצבא הגרמני והפך לכלא. משם הועברו אנשי תנועת ההתנגדות הצרפתית ואסירים נוספים למחנות הריכוז הנאצים, אושוויץ, בוכנוואלד, ראוונסבריק או דכאו. בין המגורשים היו 3,900 נשים ו-3,100 גברים. במבצר עצמו הוצאו להורג 152 בני אדם על ידי כיתת יורים. מעטים נמלטו, ביניהם פייר ז'ורז', המכונה "קולונל פביאן". האסירה דניאל קזנובה הניעה ועודדה את חבריה להתעמת עם מענייהם. מפברואר 1944 הוחזקו במבצר בעיקר נשים, שנכלאו, הוצאו להורג או הועברו למחנות הריכוז. עם שחרור פריז באוגוסט 1944 נמצאו גופות רבות נטושות בחצר המצודה. קישורים חיצוניים הערות שוליים